એકને સત્તા પરથી ઉઠાડીને બીજાને બેસાડવો અને બીજાને ઉઠાડી પહેલાને સત્તા પર બેસાડવો તે પરિપક્વતા નથી,તે તો ભૂતને ઉઠાડી પલીતને બેસાડવું છે.ઉલમાંથી નિકળી ચુલમાં પડવું છે.બંનેમાંથી કોઇને સત્તા ન મળે તેવું કંઇક કરવા મતદારોએ વિચારવું પડશે.બંનેને મૂળમાંથી જ ભૂંસી નાખવા પડશે અને વનવાસમાં મોકલી,સંસ્કારી થઇને પરત આવવાની ચેતવણી અને ધમકી આપવી પડશે.બાકી કોંગ્રેસને બદલે ભાજપ આવ્યો તો પણ સ્થિતિ એ જ છે અને હવે કોંગ્રેસ આવશે તો પણ સ્થિતિ બદલાશે નહીં...આ તો રાજકીય પક્ષ માટે સત્તા બદલો છે.પ્રજા ઇચ્છે છે તેવું પરિવર્તન નથી.પ્રજાને જોઇતું પરિવર્તન ક્યારેય કોઇ રાજકીય પક્ષ કે નેતા ન લાવે,તે તો પ્રજાએ જાતે લાવવું પડે.